Barbados' flagg og våpen
Store norske leksikon,Geografi,Flagg og nasjonalsymboler,Flagg og våpen
Barbados' flagg har tre like brede vertikale felt i blått, gull og blått. I det gylne feltet er det en svart trefork (trident), som er sjøguden Neptuns tradisjonelle symbol. Flagget ble offisielt antatt ved selvstendigheten i 1966.
Våpenet Våpenskjoldet viser et «skjegget» fikentre (Ficus citrifolia) i naturlige farger under to røde blomster (Poinciana pulcherrima, «Barbados' røde stolthet») på gyllen bunn. Skjoldbærere er en pelikan og en dorado-fisk. Over skjoldet er det en sølv hjelm, hvorfra det stiger opp en arm som holder to korslagte sukkerrør, og under er det et gyllent bånd med innskriften Pride and Industry ('Stolthet og flid'). Les mer i Store norske leksikon Barbados Barbados' historie Barbados' politiske system flagg heraldikk riksvåpen